frikadelle – Page 2 – Liplekker
3 ml Peper,
1 Fyn gekapte ui,
1 Sny fyn brood,
15 ml Worstersous of wat ookal jou smaakkeuse is
Koolblare om toe te draai.
5 ml BBQ speserye o moor te strooi
Meng die bestanddele vir die vleis saam en rol in frikkadelle.
Neem goeie vars kool (sjoe die een van vandag was ekstra mooi en het pragtige blare gehad) breek buite blare af. Ek spoel myne in soutwater vooraf om seker te maak dit is sand/gogga vry. Sny die harde draad uit en elke koolstuk om om die frikadeletjie pas. Week in kookwater om hanteerbaar te maak. Plaas in geskikte oondpan, liggies met olie gesmeer. Rol vleis in koolblare (sien foto) ek hou bietjjie vleis vir oorstrooi eenkant. Gooi ongeveer 1 kop kookwater onder in die pan, dit word jou sousie. Gooi n blik tamatie/ui smoor egalig oor kool/vleis. Gooi so eetlepel suiker egalig oor. Sprinkel bietjie BBQ spice of braai-spice oor (aangesien dit die kool) smaak kan gee, of bietjie woestersous. Bedek met deksel of foelie. Plaas in vooraf verhitte oond. Ek sit myne vir eerste 15min op 200grade en oorblywende 40min by 180gr. Hou vloeistof dop. Sous is lekker saam kos. Bedien op rys. Hoeveelhede is na gelang van gesingrootte. Frikadelle grootte van n eier.
Net reg vir jou pladbodem pot
Author adminPosted on Sep 11, 2015 Mar 29, 2019 Categories Beesvleis, ResepteTags frikadelle, kool, maalvleisLeave a comment on Ouvrou Onder die Kombers (Koolfrikkadelle)
450g maer beesmaalvleis
3ml gedroogde tiemie
Meng al die bestanddele en geur dit. Rol in balletjies en bêre vir 20 minute in die yskas, of tot jy dit gaarmaak.
Sit die frikkadelle op 'n gesmeerde bakplaat. Smeer olyfolie oor. Rooster vir 10 tot 15 minute onder 'n medium-warm oondrooster. Draai dit halfpad deur die roostertyd om en smeer nog olie aan. Haal die frikkadelle uit die oond sodra dit deurgaar is. Vul pitabrode daarmee en drup tzatziki, blatjang of soet rissiesous daaroor.
Verhit 'n lagie sonneblomolie in 'n pan. Braai die frikkadelle tot alkant bruin en deurgaar. Sit voor op 'n bord pasta en skep klaargemaakte tamatie- pastasous bo-oor. Strooi kaas oor.
Verhit 15ml sonneblomolie in 'n kastrol. Voeg 15ml tot 30ml kerriepasta by, afhangende van hoe sterk jy dit wil hê. Roer goed en voeg 'n blikkie klappermelk by. Laat die mengsel prut en voeg dan die frikkadelle by. Prut vir 10 tot 15 minute of tot die frikkadelle deurgaar is. Sit saam met basmati-rys voor.
Author adminPosted on Sep 8, 2015 Mar 29, 2019 Categories Beesvleis, ResepteTags frikadelle, maalvleisLeave a comment on 3 Planne Met Frikkadelle In Minder As 30 Minute
Frikkadelle in roomsous
15 ml (1 e) gedroogde Italiaanse kruie
kapokaartappel en pietersielie vir voorsit
Meng die maalvleis, ui, knoffel, eier, kruie, sout en peper goed en vorm balletjies. Verkoel 'n halfuur in die yskas. Verhit die olie en braai die frikkadelle bruin. Verwyder uit die pan en hou eenkant. Verhit die tamaties en room saam. Geur met sout en peper en kook tot die sous effens dik is. Skep die frikkadelle in die sous en kook tot gaar. Sit die frikkadelle saam met die kapokaartappel voor. Sprinkel die pietersielie bo-oor.
Verdik sous na smaak met maizina.
Dié gereg sal ewe lekker saam met pasta wees.
Author adminPosted on Aug 4, 2015 Mar 29, 2019 Categories Beesvleis, ResepteTags frikadelle, maalvleis, roomsousLeave a comment on Frikkadelle in roomsous
Dawie se Frikadelle
1 Pakkie Brown Onion soppoeier
Klein plain jougurt
1 Fyn ui na smaak indien verkies
Meng alles saam. Sit in caserolle bak. Bak met deksel op teen 180 grade vir 45 minute of tot gaar. Hierdie frikkadelle maak sy eie heerlikke sous. Maak sous dik indien so verkies. Indien jy dit wil maak sonder sous bak in oondbak sonder deksel.
Author adminPosted on Mar 20, 2015 Mar 29, 2019 Categories Beesvleis, Iets Ligs om te Eet, ResepteTags frikadelle, maalvleisLeave a comment on Dawie se Frikadelle
Net toe ek ons vleisies op die kole geplaas het, lui my selfoon. Dit is tant Odie, ons tante van amper 82 van George. "Jong, ek het vanmiddag so aan jou gedink," sê sy. "Daardie frikkadelle wat Amore op RSG gegee het, is lekker, maar ek het nou 'n resep wat vir niks skrik nie." Sy vra of ek pen en papier het want sy weet dat ek nie alles sal kan onthou nie.
Die eerste wat ek moet doen, is om by 'n goeie slagter 500 gram maer beesvleis te gaan koop. "Maak tog seker dat dit ordentlik gemaal is en dat dit maer is", skryf sy my voor. Neem dan twee snye wit brood en sit dit op 'n gewone bord. "Maar met ek nie eerder bruin brood neem nie", val ek haar in die rede. Nee, dit moet lekker wit brood wees. En gaan sy voort, ek moet nou een groterige wit ui fyn rasper oor die brood sodat die stukkies en die sap lekker kanintrek in daardie twee snye wit brood. Laat dit so vir'n paar minute staan sodat dit lekker nat kanword van die uiesap. "En dan, Kobus, dan meng jy die brood met die maalvleis. Jy moet dit goed meng", gaan sy voort. As ek so halfpad daarmee is, moet ek twee teelepels Chutney en twee teelepels gemengde spesery bygooi. Verder moet ek pietersielie fyn kerf. "Vra vir Cecile om dit intussen vir jou te doen. Gooi nou so 'n hand vol daarvan ook in die mensel. Sout en peper kan jy maar na smaak byvoeg. En dan werk jy alles deurmekaar totdat jy sien die tekstuur lyk nou lekker lig en los van mekaar."
Die volgende is nou om frikkadelle te vorm. "Maar moenie die goed harde gholfbolle maak nie. Die geheim is dat hulle liggies gevorm moet word," gaan sy voort. Intussen skryf ek maar op die ou koerant wat hier by die braaiplek lê.
"En dan?",vra ek. "Jy pak dit netjies in 'n bak, gooi net 'n titseljie water in die bak. Sit dit in die voorafverhitte oond – 180 grade. En dan bak jy dit so vir 'n driekwartuur of langer. Maar jy sal mos sien as dit gaar is. Haal uit en dien dit op met daardie heerlike kapokaartappels wat jy so goed mee is."
Hierdie week sal ek die resep beslis moet uittoets. As ek nie al reeds die skaaptjops op die rooster gehad het nie, sou ek beslis hierdie frikkadelle dadelik gemaak het.
Author adminPosted on Jul 16, 2014 Jun 11, 2019 Categories Beesvleis, ResepteTags frikadelle2 Comments on Frikadelle
Author adminPosted on Dec 18, 2013 Apr 4, 2019 Categories Beesvleis, Resepte, SlaaieTags frikadelle, slaaiLeave a comment on FRIKKADELSLAAI
250 ml broodkrummels
2 groot of 3 kleiner eiers
1 e pietersielie, gekap
50 ml botter/margarien/olie
7,5 ml droë gemengde kruie
1kg varstamaties,ontvel, ontpit en gekap of ingemaakte tamaties, gekap
4 knoffelhuisies, en 1 groen/rooi soetrissie geskil en fyngekap
peper varsgemaalde swart 7,5 ml Worcestersous
Week krummels in die 170 ml water. Druk die water uit die geweekte brood (moenie te veel uitdruk nie) en meng die brood met die maalvleis, gekapte uie, eiers, koljander, naeltjies, pietersielie, sout en peper in 'n bak. Voeg die weekwater by die vleismengsel. Maak ongeveer 24 frikkadelle. Verhit die botter, margarien of olie in 'n braaipan en braai die frikkadelle vinnig liggies bruin daarin. Dreineer die frikkadelle en hou warm.
Verhit oond tot 180ºC. Soteer die gekapte tamatie, ui, knoffel en rissie in die botter, margarien of olie.
Voeg die Worcestersous, suiker, gemengde kruie, sout en peper by die tamatiemengsel en prut 'n paar minute lank tot deurgaar. Pak die frikkadelle in 'n oondskottel met 'n deksel en giet die tamatiesous daaroor. Bak dit ongeveer 20 minute lank. Sit voor met spaghetti of rys.
Author adminPosted on May 16, 2013 Mar 29, 2019 Categories BeesvleisTags frikadelle, tamatiesousLeave a comment on FRIKKADELLE MET TAMATIESOUS
GRONDRESEP VIR FRIKKADELLE
650 g maalvleis (enige soort/mengsel van soorte)
1 k gaar rys of 1 k graanvlokkies
125 ml vleissous, melk of water
1 groot uie, fyngekap en goudkleurig gesmoor
2 e asyn, suurlemoensap of Wor.sous
1 e tamatiesous/blatjang/mosterd
Meng alles liggies met vurk. Vorm frikkadelle en pak in pan. Sit klein stukkie botter op elkeen en giet 12,5 ml vleisekstrak in pan. Bak 45 min lank by 170°C. Sit voor met rys en geurige sous.
1 grondresep frikkadelle 1 koolkop
1 vleisblokkie, opgelos in 1 k kookwater
Maak blare een vir een los van koolkop en gooi kookwater oor. Laat 10 minute lank staan. Meng vleismengsel en vorm frikkadelle. Rol elke frikkadel in 'n koolblaar toe. Pak in oondskottel en giet vleisekstrak oor. Bak by 180°C vir 40-45 min. Sit voor met rys.
Author adminPosted on Feb 18, 2013 Mar 29, 2019 Categories BeesvleisTags frikadelleLeave a comment on GRONDRESEP VIR FRIKKADELLE